tűalakú, apró viztiszta krystályzárványok láthatók még benne. Utób¬ 
biak mind akkor sötétülnek el keresztezett nikolprizmák közt, mikor 
azoknak hossziránya a nikol-metszetek egyikével teljesen összeesik. 
Földpát ez által ki lévén zárva, csak Kvarc jegeckékre lehet kö¬ 
vetkeztetni. 
A kamuszürke alapanyag apolár fahéj barnás, áttetsző üveg és 
halmazpolarisatiót mutató viztiszta anyag szemcsés elegyének látszik. 
Az üvegfoltok egészen azonosak a májbarna anyag bázisával, ezek is 
telve vannak krystallitekkel, de ezek keresztül-kasul fekszenek. A viz¬ 
tiszta polarizáló anyag szabálytalan repedések által mezőkre van be¬ 
osztva s krystalliteket alig tartalmaz; valószínűleg kaolinos Földpát és 
Kvarcnak igen aprószemű keveréke, Alunitnek nyomaival is, mert erre 
mutatnak a lángelemzési és a vegyi kísérletek közölt eredményei és a 
physikai tulajdonságok is. Végre ritkásan még határozatlan Kerületű, 
fekete átlátszatlan foltok (Opacit), néhány Magnetit-szem és egyes na¬ 
gyobb Kvarc szemek is el vannak hintve a kétféle anyagon belül. 
Az összes tulajdonságok nyomán a kőzet alunites lithoiditnek 
vagy általánosabban alunites rhyolithnak nevezendő. 
Ipari alkalmazhatóságát illetőleg az eddigi összes vizs¬ 
gálatok alapján a következő vélemén)t nyilváníthatom. 
1. Az Alunit kimutatott igen csekély mennyisége miatt a légbeliek 
behatása nem bírhat a kő állandóságára hátrányos betolyással. 
2. Kimutatott szilárdságánál, savanyú természetével járó kemény¬ 
ségénél, nagyobb tömzsökben való összeállításánál és állandóságánál 
fogva falazat, burkolat-, kövezet- és kavicsoló kőnek alkalmazható. 
Azon körülmény, hogy a kőzet kétféle alapanyagnak, t. i. egy 
csaknem Kvarckeménységűnek és egy jóval lágyabbnak keveréke, az 
továbbá, hogy a szürke anyag likacsossága és sejtüregei miatt a kő¬ 
zet igen érdes, annak kimutatott szilárdsága mellett igen valószínűvé 
teszik a kőnek alkalmazhatóságát malomkőnek is. 
